เรื่องที่ร้านค้าควรใส่ใจ
ช่วงนี้ยายเมาท์เพิ่งเขียนเรื่องการใช้บัตรเครดิตและบัตรเดบิตให้ปลอดภัยไป เมื่อวานนี้ก็มีข่าวเรื่องแบงก์ต่างชาติสกิมมิ่งข้อมูลบัตรเครดิต บัตรเดบิต บัตรเอทีเอ็มของผู้บริโภคอีก โดยนำเอาไปใช้กดเอทีเอ็มรูดเงินสดออกมาแล้วซื้อเงินตราต่างประเทศส่งกลับไปให้หัวหน้าแก๊งในต่างประเทศ
12 ก.พ. 2558

ช่วงนี้ยายเมาท์เพิ่งเขียนเรื่องการใช้บัตรเครดิตและบัตรเดบิตให้ปลอดภัยไป เมื่อวานนี้ก็มีข่าวเรื่องแบงก์ต่างชาติสกิมมิ่งข้อมูลบัตรเครดิต บัตรเดบิต บัตรเอทีเอ็มของผู้บริโภคอีก โดยนำเอาไปใช้กดเอทีเอ็มรูดเงินสดออกมาแล้วซื้อเงินตราต่างประเทศส่งกลับไปให้หัวหน้าแก๊งในต่างประเทศ
กรณีที่ถูกตำรวจจับในช่วงนี้ ทางฝ่ายป้องกันอาชญากรรมทางอิเล็กทรอนิกส์ของแบงก์ไทยพาณิชย์พบความผิดปกติ ก็จับตาดูแล้วพบว่าผู้ต้องหากำลังก่อเหตุอยู่ที่ไหน จึงประสานงานกับตำรวจไปจับกุม เคสนี้สร้างความเสียหายให้กับหลายธนาคารรวมแล้วก็ตกประมาณ 40 ล้านบาท
ความเสียหายจากโจรไฮเทคเหล่านี้ ไม่ใช่เรื่องเล็กน้อย การที่จะรอดพ้นจากมิจฉาชีพเหล่านี้ต้องใช้ความละเอียดรอบคอบ อาจจะป้องกันไม่ได้ 100% แต่ก็ช่วยลดความเสี่ยงได้พอสมควร
ร้านค้ารับบัตรเครดิตเป็นอีกฝ่ายหนึ่งที่มีบทบาทสำคัญในการป้องปรามโจรบัตรเครดิต และสนับสนุนธนาคารและผู้ให้บริการบัตรเครดิตในการลดปัญหาการทุจริตเกี่ยวกับบัตรเครดิตและบัตรเดบิต
แม้ร้านค้าไม่ต้องรับภาระค่าใช้จ่ายในกรณีที่มีมิจฉาชีพนำบัตรหรือข้อมูลของผู้อื่นไปใช้ในการซื้อสินค้าหรือบริการ แต่การใส่ใจดูแลป้องกันไม่ให้มีการทุจริตเกี่ยวกับบัตรเครดิตเกิดขึ้นในร้านค้าของตนเป็นประโยชน์ต่อทางร้านเช่นกัน เพราะหากลูกค้าไม่มั่นใจว่าการชำระเงินด้วยบัตรในร้านนั้นๆ มีความปลอดภัย กิจการของร้านนั้นจะต้องได้รับผลกระทบอย่างแน่นอน
การช่วยปกป้องลูกค้าในเรื่องดังกล่าวจึงเป็นเรื่องที่เหมาะสมและมีประโยชน์ต่อร้านค้าในระยะยาว
สิ่งหนึ่งที่ร้านค้าจะช่วยได้คือการระมัดระวังมิจฉาชีพในคราบลูกค้าที่บัตรของผู้อื่นหรือบัตรที่ปลอมแปลงขึ้นมาใช้ในร้านค้า หากสงสัย ควรรีบโทรศัพท์ติดต่อธนาคารเพื่อตรวจสอบก่อนทำรายการชำระเงิน และในระหว่างทำการตรวจสอบนั้น แคชเชียร์ควรระมัดระวังกิริยาวาจาที่ปฏิบัติต่อลูกค้าให้ยังคงสุภาพและเหมาะสมอย่างคงเส้นคงวา
วิธีการสังเกตว่าผู้ที่กำลังจะชำระเงินด้วยบัตรเครดิตเป็นมิจฉาชีพที่แฝงตัวมาในคราบของลูกค้าหรือไม่ สามารถที่จะสังเกตได้ หากเจ้าของร้านค้าใส่ใจ ไม่สักว่ารูดปรี๊ดให้ผ่านไปโดยแทบจะไม่ได้ดูลายเซ็นของลูกค้าเสียด้วยซ้ำ  
(อ่านต่อวันพรุ่งนี้)